stanford-oval/wikipedia huggingface dataset:
Shaleum Logan

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Shaleum Narval Logan
Syntymäaika: 29. tammikuuta 1988 (ikä 36)
Syntymäpaikka:  Manchester, Englanti
Pelipaikka: oikea laitapuolustaja
Pituus: 186 cm
Paino: 79 kg
Seura
Seura:  Brentford
Pelinumero: 14
Junioriseurat
: Manchester City
Seurat
| Vuodet | Seura | O | (M) |
| 2007–2011 | Manchester City | 1 | (0) |
| 2007 | → Grimsby Town (laina) | 5 | (2) |
| 2007 | → Scunthorpe United (laina) | 4 | (0) |
| 2008 | → Stockport County (laina) | 7 | (0) |
| 2009–2010 | → Tranmere Rovers (laina) | 33 | (0) |
| 2011– | Brentford | 1 | (1) |
 Seurajoukkueuran tilastot kattavat vain kansalliset sarjat.
Shaleum Narval Logan (s. 29. tammikuuta 1988, Manchester) on Brentfordissa pelaava englantilainen jalkapalloilija. Hänen entisiä seurojaan ovat Manchester City, Grimsby Town, Scunthorpe United, Stockport County ja Tranmere Rovers.
Soudun maailmanmestaruuskilpailut 2019

Soudun maailmanmestaruuskilpailut 2019 järjestettiin Ottensheimissa, Itävallassa 25. elokuuta – 1. syyskuuta. Nämä olivat 49. soudun maailmanmestaruuskilpailut. Ohjelmassa oli 29 lajia, joista yhdeksän oli paraluokkia. Mitaleille ylsi 23 maata. Uusi-Seelanti voitti neljä kultamitalia, jotka kaikki tulivat naisten lajeista. Italia, Kiina ja Saksa voittivat kukin kolme kultamitalia, joista kaksi miesten lajeista. Yleisten luokkien yksikköjen maailmanmestareiksi soutivat Saksan Oliver Zeidler ja Irlannin Sanita Pušpure.
Ottensheimin maailmanmestaruuskilpailujen perusteella jaettiin maille merkittävä määrä olympiapaikkoja seuraavan vuoden olympialaisiin.
Valkovenäläinen parasoutaja Dzmitry Ryshkevich kuoli veneessään sairauskohtaukseen kisapaikan harjoituksissa muutama päivä ennen kisojen alkua.
Straka

Straka on muun muassa seuraavien henkilöiden sukunimi:
František Straka, tšekkiläinen jalkapallovalmentaja
Josef Straka, tšekkiläinen jääkiekkoilija
Martin Straka, tšekkiläinen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Straka”, voi hakea sivunnimihaulla, laajalla sivunnimihaulla tai tekstihaulla.
Stacey Cadman

Stacey Cadman (s. 1979 Länsi-Midlands, Englanti) on brittiläinen näyttelijä ja televisiojuontaja. Cadman on opiskellut taiteita ja tanssia Birminghamissa sekä musiikkiteatteria Arts Educational Schoolissa Lontoossa.
Cadman aloitti televisiouransa BBC:n perhekomediassa Cavegirl. Sen jälkeen hän näytteli Poppy Fieldsin roolia sarjassa Kymppikerho (2004–2005). Cadman on juontanut Channel 4:n Monster Jam -sarjaa sekä Smile ja The Saturday Show -ohjelmia.
Aiheesta muualla

Stacey Cadman Internet Movie Databasessa. (englanniksi)
Smedsbyn koulu

Smedsbyn koulu Espoossa.
Smedsbyn ruotsinkielinen koulu (ruots. Smedsby skola) on Espoon Sepänkylässä sijaitseva ruotsinkielinen peruskoulu (luokat 1–6). Koulu on pieni, ja siinä on noin sata oppilasta.
Ennen vuoden 1977 peruskoulu-uudistusta koulu oli ruotsinkielinen Smedsby folkskola.
Vuonna 1958 valmistuneen koulurakennuksen ja opettaja-asuntolan ovat suunnitelleet arkkitehdit Aura Meller ja Veikko Rauhala. Opettaja-asuntolaksi rakennettu rivitalo on nyt osittain koulun opetuskäytössä. Espoon koulurakennusten inventointiraportin 2017 mukaan Smedsbyn koulu on ajalle tyypillinen pieni koulu, joka sijaitsee vanhalla kylätontilla. Rakennusten sanotaan istuvan luontevasti osaksi maisemaansa, mutta sisätilojen alkuperäinen hahmo on muuttunut alkuperäisestä paljonkin.
Aiheesta muualla

Koulun omat kotisivut (Arkistoitu – Internet Archive) (ruotsiksi)
Slovakia Ring

| Automotodróm Slovakia Ring |
| --- | --- |

Sijainti:   Orechová Potôň, Slovakia
Koordinaatit:  48°03′14″N, 17°34′15″E
Aikavyöhyke:  UTC+1 CEST
Valmistumisvuosi:  2009
Suunnittelija:   Hans Roth
FIA-luokitus:  2
Ratatyyppi:  moottorirata
Radan pituus:  5,935 km
Mutkia:  14
Rataennätys:  1.45,932  Klaas Zwart Jaguar R5
Suurimmat tapahtumat:  European Truck Racing Championship TCR Eastern Europe Trophy
Automotodróm Slovakia Ring on moottorirata Slovakiassa. Radan rakennustyöt aloitettiin vuonna 2008 ja se avattiin syyskuussa 2009.
Radan 4b variantilla on FIA:n toiseksi korkein luokitus sekä FIM:n ratalisenssi. Radalla järjestetään ammattisarjojen lisäksi valmennuksia ja ajo-opetusta. Radan on suunnitellut itävaltalainen arkkitehti Hans Roth ja se on ainoa kansainvälisen tason moottorirata Slovakiassa.
Radalla on ajettu muun muassa kansainvälisen autoliiton alaisia WTCC- ja WTCR-sarjoja. Muita radalla ajettuja sarjoja ovat olleet muun muassa GT World Challenge Europe, FIA GT1 World Championship, ratamoottoripyöräilyn kestävyysajot sekä drifting-kilpailuja. Radalla on käytössä kuusi varianttia, joista 4. varianttia käytetään pääasiassa kilpailukäytössä.
Ensimmäinen kansainvälinen kilpailu järjestettiin vuonna 2011. Radan 4 ja 4b varianttien ero on šikaani radan 9. ja 10. kymmennen mutka välissä. Muutos vadittiin, että 4b variantti sai korkeamman FIA-luokituksen. 4b varianttia ei ole käytetty kilpailuissa, sillä radalla järjestetyt kilpailut eivät ole vaatineet 2-luokitusta.
Songilo

Songilo kuvattuna 10. kesäkuuta 1987
Laulu ja soitinyhtye Songilon syntysanat lausuttiin kesällä 1974, jolloin Aarre Elo, Apeli Halinen, Jani Uhlenius ja Jukka Virtanen olivat tekemässä Lahdessa suurta Työväen urheiluliiton tapahtumaa. Miehet sattuivat urheilukentällä saman pressun alle pitelemään kesäistä sadetta. "Mehän voisimme perustaa laulu- ja soitinyhtyeen, kisälliryhmän", oli ryhmän yhteinen päätös.
Näin tapahtuikin ja joukkoon viidenneksi jäseneksi saatiin houkuteltua tunnettu uutismies Heikki Kahila, joka myöhemmin siirtyi viihdetoimittajaksi ja -tuottajaksi. Songilo esiintyi ensimmäisen kerran Finlandia-talossa Helsingissä vuonna 1976. Viisikko Elo, Halinen, Kahila, Uhlenius ja Virtanen olivat kaikki suurelle yleisölle jo ennestään tuttuja. Apeli Halinen tunnettiin työväenliikkeen kulttuuripiireissä erittäin hyvin ja hän oli myös toiminut juontajana Yleisradion TV1:n ohjelmissa. Aarre Elo ja Jukka Virtanen tekivät yhdessä Matti Kuuslan kanssa (VEK) lukuisia - joista osa myös kansainvälisesti menestyneitä - televisio-ohjelmia. Sekä Elo että Virtanen ovat - Kahilan ohessa - suomalaisen televisiotoiminnan pioneereja. Jani Uhlenius tunnetaan muusikkona ja muun muassa M. A. Nummisen pitkäaikaisena säestäjänä. Hän on esiintynyt äänilevy- ja studiomuusikon töiden lisäksi myös televisiossa toimien useampienkin ohjelmien kapellimestarina.
Songilo toimi presidentti Mauno Koiviston vaalikiertueen (1981–82) tuottajana ja yhtye myös esiintyi kyseisellä kiertueella. Yhtye teki yrityskeikkoja, suunnitteli ja tuotti monia tapahtumia sekä esiintyi monien järjestöjen (mm. ammattiliittojen) suurtapahtumissa, jos kohta pienemmissäkin. Osa ryhmän jäsenistä harjoitti myös koulutustoimintaa pitämällä esimerkiksi juontajakursseja. Ryhmä teki myös oman televisio-ohjelman "Songilo maassa, merellä ja Ilmalassa" (ohjaajana Heikki Seppälä). Tämän lisäksi ryhmä esiintyi monissa muissa tv-ohjelmissa.
Diskografia

Songilo (1978)
Kyseiseltä LP:ltä radion kautta tulivat tutuksi mm. laulut "Vapauden kaiho", "Sukuvika - suksi ei luista", "Varis ja valtion varatyömies" sekä "Veteraanilaulu". Levyn tuottaja oli Jaakko Salo.
Teokset

Vapauden kaiho - Songilo stoori (2012, Kellastupa Oy)
Aiheesta muualla

Songilon esitystuotanto Suomen äänitearkistossa (1901–1999)
Stora Värtan

Stora Värtan
Stora Värtan on merenlahti Tukholman saaristossa Ruotsissa. Merialue on itä–länsi-suunnassa noin kolme kilometriä leveä ja pohjois–etelä-suunnassa kuusi kilometriä pitkä. Lahti yhdistyy etelässä Lilla Värtaniin, lännessä Edsvikeniin, koillisessa Kyrkfjärdeniin ja kaakossa Askrikefjärdeniin. Lahti rajoittuu lännessä Täbyn ja Danderydin kuntiin, etelässä Lidingön ja pohjoisessa Österåkerin kuntiin.
Simplon (täsmennyssivu)

Simplon voi viitata muun muassa seuraaviin paikkoihin ja asioihin:
Paikat

Simplon, kunta Sveitsissä
Simplonsola, sola Sveitsissä
Simplonin tunneli, rautatietunneli Sveitsissä
Simplon, metroasema Pariisissa
Parco Sempione (saks. Simplonpark), Simplonsolasta (ital. Passo del Sempione) nimensä saanut puisto Italian Milanossa.
Yritykset

Simplon, itävaltalainen polkupyörävalmistaja ja -merkki.
Muuta

Simplon, Genevenjärvellä liikennöivä höyrylaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Simplon”, voi hakea sivunnimihaulla, laajalla sivunnimihaulla tai tekstihaulla.
Simplon

| Simplon |
| --- | --- |
 Simplonin kylä.
 vaakuna

 Simplon
 Koordinaatit: 46°13′N, 8°2′E 
Valtio:   Sveitsi
Kantoni:  Valais
Hallintoalue:  Brigin alue
Pinta-ala:  
 – Kokonaispinta-ala:  91,11 km²
Korkeus:  999–4 017 m
Väkiluku (31.12.2017)  (vakinaiset asukkaat):  304
 – Väestötiheys:  3 as./km²
 
 www.gemeinde-simplon.ch 
Infobox OKVirheellinen NIMI-arvo: 
Simplon on kunta Sveitsissä Valais’n kantonissa. Siellä on runsaat 300 vakinaista asukasta. Simplon on yksi Brigin hallinnollisen alueen (saks. Bezirk Brig) seitsemästä kunnasta.
Sijainti

Simplon sijaitsee Valais’n saksankielisessä osassa, Ylä-Valais’ssa, Valais’n Alpeilla. Suuri osa kunnasta on vuoristoa, ja alueen korkein huippu on Weissmies (4 017 m mpy.). Simplon on vedenjakaja-aluetta: Simplonsolan pohjoispuoliset vedet laskevat Saltinajokea myöten Rhôneen, eteläpuolen laskujoki on Doveria, joka laskee Tosa- ja Ticinojokien kautta Poohon.
Liikenne

Simplonsola (2 000 m mpy.) on ikivanha kulkureitti Rhônen laaksosta Italiaan. Solaan rakennettiin tie 1800-luvun alussa. Nykyinen solatie on osa valtatietä N9. Simplonin rautatietunneli alittaa solan vajaan 700 metrin korkeudessa.
Simplonin kylä ja solatie 1800-luvun alkupuolella.
Simplonin kylä vuonna 2006.
Simplonsola.
Hospiz Simplon.
Aiheesta muualla

Kuvia tai muita tiedostoja aiheesta Simplon Wikimedia Commonsissa
Arnold, Renato: Simplon (Gemeinde) (Sveitsin historiallisen tietosanakirjan artikkeli) Historisches Lexikon der Schweiz (HLS).  28.11.2011. Bern:  Stiftung HLS. (saksaksi), (ranskaksi), (italiaksi)
Smolna

| Smolna |
| --- | --- |

Osoite:  Eteläesplanadi 6
Sijainti:  Helsinki
Valmistumisvuosi:  1822
Suunnittelija:  Carl Ludvig Engel
Omistaja:  Suomen valtio
Tyylisuunta:  empire
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Smolna on Helsingin Kaartinkaupungin kaupunginosassa sijaitseva empiretyylinen rakennus, joka nykyään toimii valtioneuvoston juhlahuoneistona. Vuonna 1822 valmistuneen rakennuksen on suunnitellut arkkitehti Carl Ludvig Engel. Smolna on historiansa aikana toiminut muun muassa Suomen kenraalikuvernöörin ja valtionhoitajan virka-asuntona, Keisarillisen Aleksanterin-Yliopiston päärakennuksena sekä Helsingin punakaartin päämajana, jolloin rakennus sai kansan suussa sitkeästi säilyneen Smolna-nimen pietarilaisen esikuvansa mukaan.
Historia > Venäjän vallan aika

Carl Ludvig Engel suunnitteli rakennuksen Suomen sotaväen ylitarkastajan eli divisioonankomentajan virkataloksi. Rakennuksen pohjakerrokseen sijoitettiin virastohuoneita ja ylempään kerrokseen divisioonankomentajan asunto sekä edustustilat. Engel teki rakennuksesta pienen mutta hienostuneen yksityispalatsin, jonka julkisivulle joonialainen pylväikkö ja pitkä edustusparveke antavat arvokkaan leiman. Toisen kerroksen edustushuoneisto koostui suurista saleista ja salongeista, jotka oli asetettu peräkkäin, niin että huoneiden väliset pariovet avaamalla voitiin luoda talon päästä päähän ulottuva näkymä. Talo valmistui vuonna 1822 ja sen ensimmäinen asukas oli divisioonankomentaja Gustaf Adolf Ehrnrooth.
Divisioonankomentaja joutui muuttamaan pois komeasta virkatalostaan jo 1828, kun se annettiin tilapäisesti Turusta Helsinkiin muuttaneen yliopiston käyttöön. Tilat vapautuivat jälleen yliopiston päärakennuksen valmistuttua 1832. Divisioonankomentajan virka oli kuitenkin tällä välin lakkautettu, ja talo jäi ilman käyttäjää. Helsingin porvaristo ehdotti sen muuttamista raatihuoneeksi, sillä vanha raatihuone oli määrä purkaa Senaatintorin rakentamisen tieltä, mutta tätä ehdotusta ei hyväksytty. Lopulta tehtiin kompromissiratkaisu ja talosta tuli Suomen kenraalikuvernöörin virka-asunto. Kenraalikuvernöörin käytössä aiemmin ollut Bockin talo puolestaan muutettiin raatihuoneeksi. Kenraalikuvernöörien aikana talo oli Helsingin seuraelämän keskus ja sitä uudistettiin ylellisemmäksi. Arkkitehti Carl Albert Edelfelt muutti 1860-luvulla Engelin aikaisen pelkistetyn sisustuksen muodikkaammaksi ja loistokkaammaksi. Ensimmäisen sortokauden aikana 1890-luvulla taloon rakennettiin ortodoksinen kappeli, joka sai lempinimen "Bobrikovin kirkko".
Historia > Itsenäisyyden aika

Suomen itsenäistymisen jälkeen Smolna toimi sisällissodan aikana Helsingin punakaartin päämajana. Punakaartien yleisesikunta valtasi entisen kenraalikuvernöörin palatsin käyttöönsä 8. tammikuuta vuonna 1918. Rakennus sai tuolloin myös nykyisin tunnetun nimensä Pietarissa sijaitsevan Smolnan palatsin mukaan. Helsingin vallanneiden saksalaisjoukkojen komentaja kenraalimajuri Rüdiger von der Goltz piti myös päämajaansa Smolnassa vuonna 1918. Tämän jälkeen Smolna toimi valtionhoitaja C. G. E. Mannerheimin virka-asuntona vuoteen 1919 saakka. Hänen jälkeensä talon sai käyttöönsä valtioneuvosto, ja siinä sijaitsi muun muassa ulkoministerin virka-asunto.
Vuonna 1964 Smolna entisöitiin ja rakennuksesta tehtiin valtioneuvoston juhlahuoneisto. Talossa pidettiin edustustilaisuuksien lisäksi vuosikymmenien ajan myös hallitusneuvotteluja, hallituksen iltakouluja ja budjettiriihiä, kunnes hallitus 1990-luvulla sai käyttöönsä Säätytalon.
Kirjallisuutta

Lampi, Leo: Ruokavieraita Smolnassa.  Kajaani:  Kainuun Sanomat, 1986.
Aiheesta muualla

Kuvia tai muita tiedostoja aiheesta Smolna Wikimedia Commonsissa
Johanna Luhtala & Markus Manninen: Smolna – valtioneuvoston juhlahuoneisto. Rakennushistoriaselvitys. PDF-tiedosto, 194 s.
Somewhere

Wikisanakirjassa on tähän liittyvä sananselitys: .
Somewhere voi tarkoittaa:
Somewhere (elokuva), vuoden 2010 elokuvan ohjannut Sofia Coppola
Musiikki > Albumit

Somewhere (Eva Cassidyn albumi), 2008
Somewhere (Keith Jarrettin albumi), 2013
Somewhere (The Tymesin albumi), 1964
Musiikki > Kappaleet

”Somewhere” (kappale), kappale musikaalista West Side Story
”Somewhere” (Shanicen kappale), 1994
”Somewhere” (DJ Mogin & Sarah Lynnin kappale), 2010
”Somewhere”, Jimi Hendrixin kappale albumilta Crash Landing
”Somewhere”, The Tymesin kappale
”Somewhere”, Soundgardenin kappale albumilta Badmotorfinger
”Somewhere”, Within Temptationin kappale albumilta The Silent Force
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Somewhere”, voi hakea sivunnimihaulla, laajalla sivunnimihaulla tai tekstihaulla.
Storage area network

SANin ja NASin kaavio
Storage area network (SAN) on yhteen tarkoitukseen varattu korkeanopeuksinen tietoliikenneverkko, joka yhdistää jaetut tallennuslaitteet useisiin palvelimiin. Jokainen SAN-verkkoon liitetty palvelin voi käyttää tallennustilaa kuin se olisi suoraan paikallisesti yhdistetty palvelimeen. SAN tarjoaa lohkotason pääsyn tallennustilaan ja perustuu usein Fibre Channel -tekniikkaan. SAN-verkossa tallennustila on kytketty suoraan verkkoon ja se mahdollistaa myös tallennuslaitteiden väliset yhteydet.
Network-attached storage (NAS) on kytketty lähiverkkoon (LAN) (tiedostopalvelimen kautta).
SAN käyttää lohkopohjaisia jaetun levyn järjestelmiä.
Storaksi

Storaksi eli styraksi (kreik. styraks) on Anatoliassa kasvavasta idänambrapuusta (Liquidambar orientalis) saatu sitkeä, harmahtava, miellyttävänhajuinen palsami. Se on kasvipatologinenselvennä tuote, joka sisältää kanelihappoa ja sen estereitä, bentsoehappoa, styrolia, hartsia ynnä muuta. Se vaikuttaa antiseptisesti. Sitä on käytetty lääkkeenä syyhyä vastaan. Kiinteä storaksi (styrax calamitus) on sahajauhon ja storaksin sekoitus. Idänambrapuun keitettyä ja kuivattua kuorta on käytetty katolisissa maissa suitsukkeena. Ennen storaksia koottiin myös Styrax-puista.
Stora Ängesön-Lilla Ängesön

| Stora Ängesön-Lilla Ängesön> Maantiede |
| --- | --- |
Saariryhmä:  Turunmaan saaristo
Merialue:  Itämeri
Pinta-ala:  2,76 km²
Valtio
Valtio:  Suomi
Maakunta:  Varsinais-Suomi
Kunta:  Kemiönsaari
Väestö
Väkiluku:  1
Infobox OKNimi-testi OK: 
Stora Ängesön-Lilla Ängesön on kaksoissaari Kemiönsaaren kunnassa Varsinais-Suomessa. Saari kuuluu Kemiönsaaren eteläiseen Hiittisten saaristoon. Stora Ängesön-Lilla Ängesön on vakituisesti asututtu: Ympärivuotisesti sillä asuu yksi ihminen.
Stora Ängesönin ja Lilla Ängesönin välinen salmi on ollut purjehduskelpoinen vielä keskiajalla. Salmi on maankohoamisen vuoksi kasvanut umpeen ja yhdistänyt saaret. Muutamia muita pienempiä saaria on myös kasvanut kiinni saareen. Stora Ängesönin ja Lilla Ängesönin välillä on nyt fladamainen merenlahti Storfladan. Saaren vakituinen asutus sijaitsee sen pohjoisosassa Skepparhamnenin lahden rannalla.
Stora Ängesönin ja Lilla Ängesönin välinen salmi on ollut suojaisa levähdyspaikka laivoille. Salmessa on ollut useita pitkiä lahtia, joista Långviken saaren länsipuolella on yhä olemassa. On mahdollista, että 1500-luvulla mainittu satama Ängishamn on tarkoittanut Stora Ängesönin salmea. Kuivuneen salmen kynnyksen länsipuolelta on löytynyt Suomen ainoa tunnettu riimukivi.
Saaren koilliskulmassa on saareen kiinni kasvanut Tokholmen, jossa on useita saaren entisen asukkaan tekemiä kivirakennelmia ja vallituksia.
Stevenage

| Stevenage |
| --- | --- |
 Stevenagen keskustaa
 Stevenagen sijainti Englannissa ja Hertfordshiressä.
 fiStevenage 
 51°54′07″N, 0°12′07″W 
Valtio:  Yhdistynyt kuningaskunta
Osa:  Englanti
Hallintoalue:  Itä-Englanti
Kreivikunta:  Hertfordshire
Hallinnon tyyppi:  Kaupunkipiiri
Pormestari:  Jim Brown
Maantiede
Kokonaispinta-ala:  26 km²
Väestö
Väkiluku (2018):  87 845
Väestötiheys:  3 383 as./km²
 www.stevenage.gov.uk 
Stevenage on noin 88 000 asukkaan kaupunki ja kaupunkipiiri (borough) Hertfordshiren kreivikunnassa Englannissa. Se sijaitsee valtatie A1:n varrella Letchworthin ja Welwyn Garden Cityn välissä, Lontoon pohjoispuolella.
Stevenage oli ensimmäinen kaupunki, johon ohjattiin Lontoon kasvavaa väestöä vuoden 1946 New Towns -asetuksella. Stevenagen vanhakaupunki, jossa on vanhoja kievareita, kirkko 1100-luvulta, koulu 1500-luvulta ja kauppatori (vuodesta 1281 alkaen), muodostaa nykyään yhden kaupunginosan. Kaupungin suurin ostoskeskus sijaitsee sen uudessa osassa. A1:n varrella on teollisuutta, joka valmistaa sähkölaitteita.
Formula 1 -kuljettaja Lewis Hamilton ja näyttelijä Ed Westwick ovat syntyneet Stevenagessa.
Aiheesta muualla

Kuvia tai muita tiedostoja aiheesta Stevenage Wikimedia Commonsissa
Sofja Samodurova

| Mitalit | Mitalit | Mitalit |  |
| --- | --- | --- | --- |
|  Sofija Samodurova EM-kultamitalistina 2019. |  Sofija Samodurova EM-kultamitalistina 2019. |  Sofija Samodurova EM-kultamitalistina 2019. |  |
Maa:   Venäjä
Naisten taitoluistelu
| EM-kilpailut  | EM-kilpailut  | EM-kilpailut  |  |
|  Kultaa | Minsk 2019 | yksinluistelu |  |
Sofja Vjatšeslavovna Samodurova (ven. Софья Вячеславовна Самодурова; s. 30. heinäkuuta 2002 Krasnojarsk) on venäläinen taitoluistelija. Hän voitti naisten yksinluistelussa Euroopan-mestaruuden Minskissä 2019 noustuaan lyhytohjelman toiselta sijalta vapaaohjelmassa ohi maannaisensa Alina Zagitovan. Saman vuoden maailmanmestaruuskilpailuissa Samodurova sijoittui kahdeksanneksi.
Samodurovan ennätyspisteet ovat Minskin EM-kilpailuista peräisin olevat lyhytohjelman 72,88, vapaaohjelman 140,96 ja yhteispisteet 213,84.
Simpsiö

Simpsiö
Simpsiö ja Lapuan radio- ja televisiomasto.
| --- | --- |
Tyyppi:  mäki 
Sijainti:   Lapua
Korkeus merenpinnasta:  132 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Simpsiö on 132 metriä korkea kohouma Lapualla.
Simpsiö on muutoin tasaiselle Etelä-Pohjanmaalle erikoinen, ympäröivästä lakeusmaisemasta korkeammalle kohoava kvartsiittimuodostuma. Se sijaitsee keskellä Etelä-Pohjanmaan läpi kulkevaa liuskekivijaksoa, joka on syntynyt lähes kaksi miljardia vuotta sitten Svekofennidien vuoripoimutuksessa.
Eteläpohjalainen kallioperä on vanhaa, ja se on joutunut siksi monin tavoin rapautumisen ja eroosion kuluttamaksi. Kvartsiitti on kuitenkin varsin kovaa materiaalia, ja sen ansioista lukuisten jääkausienkaan kulutus ei ole pyyhkinyt Simpsiötä olemattomiin. Simpsiö onkin niin sanottu jäännösvuori. Simpsiö kohoaa 132 metriä merenpinnan yläpuolelle ja 100 metriä yli ympäröivän lakeuden.
Vuori-nimitys on Simpsiölle hieman mahtaileva. Paremmin Simpsiön maisemallista merkityksestä kertoo Samuli Paulaharjun kuvaus, jonka mukaan Simpsiön sininen köyry kohoaa kaukana lakeuden takana.
Simpsiöllä on näkötorni, josta avautuu näkymä muun muassa Lapuanjoelle, sekä viitoitettu luontopolku, jonka varrelta näkyy Etelä-Pohjanmaan suurin lehto. Lehdossa on monia Etelä-Pohjanmaan alueella epätavallisia kasvilajeja, kuten kalliokieloa, näsiää, lehtokuusamaa ja valkolehdokkia. Luontopolun opasteet ja rakenteet uusittiin täysin vuosien 2009 ja 2011 kesällä. Luonnossa liikkujalle on tarjolla myös maastopyöräreitti, kiintorastiverkosto sekä läntisen Suomen suurin monirinteinen laskettelukeskus. Jukolan viesti on kilpailtu alueella vuosina 1979 ja 2007.
Simpsiöllä sijaitsee myös Lapuan radio- ja televisioasema. Aseman masto on 323 metriä korkea, joten se on Suomen kuudenneksi korkein radio- ja televisiomasto.
Historia

Simpsiö on ollut merkittävä paikka lapualaisille jo useita vuosisatoja. Synkempää lukua sen historiassa edustaa rinteessa vielä 1700-luvulla käytössä ollut mestauspaikka, jonka vuoksi Simpsiötä pidettiin menneisyydessä pelottavanakin paikkana.
Simpsiö-nimen alkuperä on jäänyt arvailujen varaan. Joidenkin tarinoiden mukaan Simpsiön huipulla olisi ollut järvi, jonka ruotsinkielisestä nimestä ”Simsjö” (suom. Uimajärvi) olisi johdettu paikan suomenkielinen nimi. On myös arveltu, että vuorella mahdollisesti vieraillut piispa olisi nimennyt paikan Raamatun Simsonin mukaan. Kumpaakaan selitystä ei ole voitu varmentaa oikeaksi. Lapualaiset ovat joka tapauksessa tunteneet paikan aina Simpsiönä.
Simpsiö esiintyy myös kansantaruissa, joissa mielikuvitus sekoittuu tosiasioihin. Eräässä tarussa Töysän jättiläismiehen Tohnin kerrotaan kantaneen Simpsiöltä kauniiksi katsomansa suuren kiven Kyrön kirkon rakennustarpeiksi. Tavallisia miehiä tämän kiven kantoon olisi tarinan mukaan tarvittu kymmenen. On kuitenkin totta, että Simpsiön yli on kulkenut Töysästä alkanut ikivanha kirkkotie Kyrön kirkkoon. Polun sanotaan olleen olemassa jo 1300-luvulla.
Eräs Simpsiön tarinoista kertoo vuoressa asuneista vahvoista vuorenpeikoista, jotka vaativat Simpsiön yli kulkevilta veroksi kiviröykkiöön heitettävän lantin; ne jotka lantin jättäisivät heittämättä, saisivat kokea pahoja asioita eikä paluuta olisi. Vuorenpeikkojen häätämiseksi paikalle oli kutsuttu piispa Hemming, joka onkin todellinen historiallinen henkilö. Piispan levähdyspaikaksi tiedetty paikka Simpsiöllä tunnetaan edelleen piispanpenkkinä. Varmaa todistetta piispan vierailusta Simpsiöllä ei ole.
Hiihtokeskus

Simpsiön modernimpi kehitys alkoi 1960-luvun jälkeen. Tuolloin Simpsiön maasto-olosuhteita alettiin käyttää yhä lisääntyvän vapaa-ajan liikunnan ja ulkoilun harrastuspaikkana. Murtomaahiihto, mäkihyppy, luistelu ja kesäiset liikuntamuodot löysivät Simpsiön alueelta omat suorituspaikkansa.
Simpsiönvuori Oy:n nimellä kulkeva rinnehiihtokeskus näki päivänvalonsa vuonna 1984. 1990-luvun taitteessa laskettelijoita oli Simpsiöllä vuosittain parhaimmillaan jopa yli 100 000. Maaliskuussa vuonna 2004 rinnehiihtokeskukseen avattiin K-36-hyppyrimäki. Kesällä vuonna 2010 vanha hyppyrimäki purettiin ja tilalle rakennettiin uusi hyppyrimäki. Uusi HS-55-mäki vihittiin käyttöön helmikuussa vuonna 2011.
Simpsiölle on syntynyt myös mökkikylä, jossa sijaitsee noin 40 pääasiassa vapaa-ajan asuntoa.